**9.2 Sådan tager du noter til oldtidskundskab**

Du kommer til at læse forskellige tekster i oldtidskundskab, og alle antikke tekster kan i princippet være tekster, som du møder igen til eksamen. Derfor er det vigtigt at få taget gode og overskuelige noter fra første undervisningsforløb. Det er selvfølgelig altid det vigtigste, at dine noter giver mening for netop *dig*.

Det er en god ide at flette de noter, du har taget hjemme, sammen med de noter, du tager i undervisningen, så du ikke får for meget at holde styr på. I eksemplet nedenfor er tilføjelserne fra timen, skrevet med rød skrift.

**Relevante elementer, som kan være gode at inddrage i forbindelse med notater:**

**HVORNÅR:** Hvilket modul og hvilket forløb befinder du dig i? Det er godt at have overblikket.

**HVOR:** Det er vigtigt, at du noterer dig, hvilket kapitel, hvilken bog og hvilken verselinje (hvis det for eksempel er en sang, som du møder i eposforløbet) du tager noter til, så du let kan finde stedet i teksten igen, og så øver du dig samtidig i at pege ned i teksten (nærlæsning).

**HVAD:** Her noterer du dig, hvad teksten handler om, og hvilke begreber og temaer der er relevante for lige netop dette tekststykke. Det er også her, du kan notere dig de vigtigste citater, du har udvalgt.

**HVEM:** Hvilken forfatter har skrevet teksten?

**KONTEKST:** Er det en græsk eller romersk historisk kontekst? Kender du noget til perioden? Til genren? Til temaet?

Noterne, du tager hjemme, kan for eksempel se sådan ud:

|  |  |
| --- | --- |
| **Forløb: Historiografi** |  |
| **Modul 1.****Tekst: Herodots historie, bog 1** | **Begreber/temaer** |
| **Kap.1** | Programerklæring – prooimionPerserkrigene: krige mellem Perserriget og Grækenland 499-479 fvt. Grækenland sejrer.Spørgsmål til læreren:*Er Halikarnassos persisk eller græsk? Hvad betyder…?*Citater: ”*Herodot fra Halikarnassos*” – vi får at vide, hvem der har skrevet teksten, og hvor han er fra.”*årsagen til at de kom i krig med hinanden”* – Herodot forklarer, hvad han vil fortælle med sit værk.  | *Prooimion –* indledning*barbar* – fremmed*hellener*–græker   |